Անշուշտ, այժմ հրատապ հարց չէ Հայաստանի անկախությունը, բայց ինչո՞ւ աշխարհով մեկ հայտարարել, որ մենք դա չենք ուզում, մենք չենք կարող մեր սեփական գլխի տերը լինել, որ դա անհնարին է և այլն: Ուրեմն, աշխարհում հարյուրից ավելի ժողովուրդներ կարող են, պապուսաներն ու նեգրերը կարող են, իսկ աշխարհի հնադարյան քաղաքականության զավակ հայերը չեն կարող: Պաշտոնյա մարդիկ էլ դա վերածում են պաշտոնական քաղաքականության, մինչդեռ բոլորն այդ հարցում ունեն միայն և միայն անձնական կարծիք, ըստ սահմանադրական օրենքի` այդ հարցի պատասխանը պատկանում է ամբողջ ժողովրդին: